EkBass/fiwiki-20250220-pages-articles huggingface dataset:
Oliver Skipp

Oliver William Skipp (s. 16. syyskuuta 2000 Welwyn Garden City) on englantilainen jalkapalloilija, joka edustaa Tottenham Hotspuria ja Englannin alle 21-vuotiaiden maajoukkuetta keskikenttäpelaajana. Skipp on 175 senttimetriä pitkä, hän painaa 70 kilogrammaa ja on oikeajalkainen. Tottenham Hotspurissa hänellä on sopimus vuoden 2027 kesään asti. Skipp on Tottenhamin kasvatti mutta hän pelasi lainalla Norwichissa kauden 2020-2021. Siellä hän pelasi 47 ottelua, tehden yhden maalin Birminghamia vastaan Lukas Ruppin syötöstä helmikuussa 2021. Kauden päätteeksi Norwich voitti Mestaruussarjan mestaruuden. Skipp on pelannut Valioliigassa 77 ottelua, joissa hän on tehnyt myös yhden maalin: Chelseaa vastaan helmikuussa 2023. Englannin alle 21-vuotiaiden maajoukkueessa Skipp on pelannut 24 ottelua. Hän pelasi kaikissa kuudessa ottelussa Englannin voittaessa ikäluokan Euroopan-mestaruuden 2023. Kesäkuussa 2023 Transfermarkt arvioi Skippin arvon olleen 15 miljoonaa euroa. == Lähteet == == Aiheesta muualla == * Skipp Tottenhamin sivuilla Luokka:Englantilaiset jalkapalloilijat Luokka:Vuonna 2000 syntyneet Luokka:Elävät henkilöt
Heikki Haasmaa

Heikki Haasmaa on suomalainen yritysjohtaja, joka on toiminut keväästä 2022 lähtien Sitowisen toimitusjohtajana. Koulutukseltaan hän on diplomi-insinööri. == Ura == Haasmaa valmistui diplomi-insinööriksi Teknillisestä korkeakoulusta vuonna 2003 pääaineenaan konetekniikka. Diplomityönsä hän teki Koneelle, jossa hän työskenteli yhteensä parikymmentä vuotta. Vuonna 2013 hän aloitti Koneen Suomen ja Baltian yhtiöiden toimitusjohtajana. Vuodesta 2017 lähtien hän vastasi yhtiön globaalista huoltoliiketoiminnasta, joka työllisti 30 000 ihmistä. Vuonna 2022 hän siirtyi Sitowisen toimitusjohtajaksi. == Tunnustuksia == *Haasmaa sai vuonna 2014 kunniamaininnan Vuoden Nuori Johtaja -kilpailun pääsarjassa. Hänet palkittiin myös Teknologiateollisuuden Vuoden Nuorena Johtajana. == Yksityiselämä == Haasmaalla on avopuoliso ja yksi lapsi. == Lähteet == == Aiheesta muualla == *Haasmaan LinkedIn-profiili Luokka:Suomalaiset yritysjohtajat Luokka:Elävät henkilöt
Ice Nine Kills

Ice Nine Kills on yhdysvaltalainen metalcore -yhtye, jonka ystävät Spencer Charnas ja Jeremy Schwartz perustivat Bostonissa, Massachusettsissa vuonna 2000 nimellä Ice Nine. Kappaleissaan yhtye käsittelee kauhu aiheisista tarinoista ja teemoista, esimerkiksi albumeissa Silver Scream ja Silver Scream 2: Welcome to Horrorwood, yhtye käsittelee kauhuelokuvista kuten Tappajahai (Rocking The Boat), Perjantai 13. (Thank God It's Friday), Painajainen Elm Streetillä (The American Nightmare), Halloween (Stabbing in the Dark) sekä Resident Evil (Rainy Day). Ice Nine Kills on julkaissut kolme EP:tä sekä kuusi täyspitkää studioalbumia: Last Chance to Make Amends, Safe is Just a Shadow, Predator Becomes the Prey, Every Trick in the Book, joka nousi US Billboard 200 -listan sijalle 122. ; The Silver Scream, joka nousi sijalle 29; ja heidän uusin, The Silver Scream 2: Welcome to Horrorwood, joka nousi sijalle 18 Yhdysvaltain Billboard 200 -listalla. Yhtyeen nimi on johdettu Kurt Vonnegutin romaanin Cat's Cradle fiktiivisestä aineesta ice-nine. ==Jäsenet== === Nykyiset === *Spencer Charnas - laulu, koskettimet (2000-) *Patrick Galante - rummut (2018-) *Ricky Armellino - rytmikitara, laulu, koskettimet, ohjelmointi (2019-) *Joe Occhiuti - basso, koskettimet, taustalaulu (2019-) *Dan Sugarman - soolokitara, taustalaulu (2019-) === Nykyiset kiertuemuusikot === *Doc Coyle - soolokitara, rytmikitara, taustalaulu (2023-) *Miles Dimitri Baker - soolokitara, rytmikitara (2023-) === Entiset === *Andrew Justin Smith - basso, taustalaulu (2002-2004) *Hobie Boeschenstein - basso, taustalaulu (2004-2008) *Grant Newsted - rummut (2003-2008) *Dave Marvuglio - basso (2008-2009) *Jeremy Schwartz - laulu, soolokitara (2000-2009), basso (2002) *Dave Sieling - laulu (2009-2010) *Shane Bisnett (kuollut 2019) - basso, laulu (2009-2011), taustalaulu (2009) *Steve Koch - basso, laulu (2011-2013) *Conor Sullivan - rummut (2009-2018) *Justin Morrow - basso (2013-2019), rytmikitara (2009-2018), taustalaulu (2009-2019) *Joseph Merturi - soolokitara (2008) *Justin "JD" DeBlieck - laulu, soolokitara, koskettimet, ohjelmointi (2009-2019) === Entiset kiertuemuusikot === *Terrence Donnelly - rytmikitara ja soolokitara (2009-2010) *Chris Laplante - soolokitara ja rytmikitara, taustalaulu (2021) *Chris Kelly - soolokitara ja rytmikitara, taustalaulu (2021-2023) == Diskografia == === Albumit === * * * * * * === Livealbumit === * === EP:t === * * * * === Singlet === * * * * * * * * * * * * * * * * * * * * * * * * * * == Esiintymiset Suomessa == * 7. toukokuuta 2023 - Vanha ylioppilastalo, Helsinki * 8. toukokuuta 2023 - Olympia-kortteli, Tampere * 9. kesäkuuta 2024 - Olympiastadion, Helsinki (Metallican lämmittelijänä) Luokka:Yhdysvaltalaiset metalliyhtyeet
Blackfriars (Lontoo)

Blackfriars on pieni alue Lontoon Cityssä Thamesin pohjoisrannalla. Se sijaitsee Templestä itään ja St. Paulin katedraalista lounaaseen. Vuosina 1221–1538 paikalla oli vauras ja vaikutusvaltainen dominikaaniluostari, jonka ”mustista veljistä” alue on saanut nimensä. Luostarin tiloissa pidettiin parlamentin istuntoja, ja siellä kokoontui ns. ”Musta parlamentti” Henrik VI:n johdolla muutamia vuosia ennen ruusujen sotaa. Rakennuksessa puitiin myös Henrik VIII:n ja Katariina Aragonialaisen avioeroa ja asetettiin kardinaali Wolsey syytteeseen. Kun Englannin luostarilaitos lakkautettiin 1500-luvulla, Blackfriarsin luostarin paikalle perustettiin teatteri, jossa työskenteli William Shakespeare. Blackfriarsista tuli suosittu asuinalue 1600-luvun alussa. Alueella sijainneessa Ranskan suurlähettilään residenssissä sattui vuonna 1623 vakava onnettomuus, josta on myöhemmin alettu käyttää nimitystä Fatal Vespers. Rakennuksen yläkertaan oli kokoontunut salassa pidettyyn sunnuntaijumalanpalvelukseen 300 katolilaista, joiden painosta lattia romahti ja osa väkijoukosta putosi alempiin kerroksiin. Onnettomuus vaati lähes sata henkeä. Thamesin yli rakennettiin Blackfriarsin kohdalle 1760-luvulla tiesilta, jonka rakentamiskustannukset katettiin siltamaksuilla. Gordonin mellakoissa (1780) väkijoukot murtautuivat siltamaksukoppeihin ja veivät niiden kassasta rahat. Vuoden 1785 jälkeen siltamaksujen kerääminen lopetettiin kokonaan. Alkuperäinen silta korvattiin vuosina 1860–1869 Blackfriars Bridgellä, jonka viereen rakennettiin myös kaksi rautatiesiltaa, niistä läntimmäinen 1862–1864 ja itäinen 1884–1886. Blackfriarsin asema avattiin vuonna 1886. == Lähteet == Luokka:Lontoon kaupunginosat Luokka:Lontoon City
Blackfriars

Blackfriars voi tarkoittaa: * Blackfriars, kaupunginosa Lontoon Cityssä ** Blackfriarsin asema, rautatie- ja metroasema Lontoon Blackfriarsissa * Blackfriars, entinen luostari Newcastle upon Tynessa.
Miesten Superpesiksen kausi 1998

Superpesiksen kausi 1998 oli Suomen pesäpallon pääsarjan Superpesiksen 9. kausi. == Runkosarja == ==Pudotuspelit== ===Turnauspuu=== == Lopulliset sijoitukset == Sija Joukkue Oulun Lippo Kaisaniemen Tiikerit Kiteen Pallo -90 4\. Sotkamon Jymy 5\. Jyväskylän Kiri 6\. Seinäjoen Maila-Jussit 7\. Pattijoen Urheilijat 8\. Kankaanpään Maila 9\. Hyvinkään Tahko 10\. Alajärven Ankkurit 11\. Siilinjärven Pesis 12\. Haminan Palloilijat 13\. Loimaan Palloilijat 14\. Haapajärven Pesä-Kiilat 15\. Juvan Pallo Loimaan Palloilijat ja Haapajärven Pesä-Kiilat putosivat Ykköspesikseen. Sopupeliskandaaliin sotkeutunut Siilinjärven Pesis pudotettiin Ykköspesikseen ja Juvan Pallo pudotettiin kaksi sarjaporrasta alemmas Suomensarjaan. Kauden päätteeksi Kaisaniemen Tiikerit ajautui taloudellisiin ongelmiin ja luopui sarjapaikastaan. == Televisiointi == Kauden otteluiden televisioinnista vastasi MTV3. Kauden pääteeksi MTV3 lopetti pesäpallon televisioinnin sopupeliskandaalin takia. == Katso myös == * Pesäpallon sopupeliskandaali == Lähteet == * Pesis.fi − Miesten Superpesis 1998 Luokka:Pesäpallon SM-sarjakaudet Luokka:Vuoden 1998 pesäpallo
Johannes Hougen

Knut Johannes Hougen (26. marraskuuta 1854 Kragerø – 29. heinäkuuta 1954 Bærum) oli norjalainen opettaja ja poliitikko. Hän toimi Norjan kirkko- ja opetusministerinä vuosina 1909–1910. Vuosina 1928–1933 hän oli NRK:n edeltäjän Kringkastingsselskapetin hallituksen puheenjohtaja. Hougen eli 99-vuotiaaksi ja sai lempinimen "Gamle Hougen". ==Lähteet== ==Aiheesta muualla== Luokka:Norjan opetusministerit Luokka:Norjalaiset opettajat Luokka:Vuonna 1854 syntyneet Luokka:Vuonna 1954 kuolleet
Vrigne-Meuse

Vrigne-Meuse on kunta Pohjois-Ranskassa Ardennesin departementissa Grand Estin alueella. Se sijaitsee Maas-joen varrella, noin 13 kilometriä Charleville- Mézièresin kaupungista kaakkoon. pienoiskuva|vasen| Ensimmäisessä maailmansodassa kaatuneiden hautausmaa Kirkon vieressä on ensimmäisessä maailmansodassa kaatuneiden hautausmaa. Sinne haudatut 18 sotilasta kaatuivat sodan viimeisinä päivinä 10. ja 11. marraskuuta 1918. Heistä virallisesti sodan viimeinen uhri oli Augustin Trébuchon, joka kaatui 17 minuuttia ennen tulitaukoa. ==Lähteet== ==Aiheesta muualla== Luokka:Ardennesin kunnat
OBOS

OBOS (lyhenne sanoista Oslo Bolig- og Sparelag; vuosina 1929–1935 OOBS – Oslo og Omland Bolig og Sparelag) on norjalainen rakennusosuuskunta, jolla on noin puoli miljoonaa jäsentä ja 260 000 asuntoa. OBOS-emblemet.JPG|Vanha OBOS:in logo talon seinässä. OBOS-borettslaget Etterstad 1..jpg|Ensimmäinen OBOS:in rakennuttama asuintalo vuodelta 1931. ==Lähteet== ==Aiheesta muualla== * OBOS:in verkkosivut Luokka:Norjalaiset osuuskunnat Luokka:Rakennuttajat
Otso Liimatta

Otso Liimatta (s. 10. heinäkuuta 2004 Oulu) on suomalainen jalkapalloilija, joka edustaa Portugalin Primeira Ligassa pelaavaa Famalicãota. Hän on pelipaikaltaan keskikenttäpelaaja. Liimatta on Tervareiden ja OLS:n kasvatti. Veikkausliigassa hän debytoi AC Oulun paidassa 16-vuotiaana toukokuussa 2021 HJK:ta vastaan. Hän syötti ottelussa Miika Koskelan tekemän kavennusmaalin. Kaudella 2022 Liimatta nousi AC Oulun vakiomiehistöön ja kirjautti tililleen 26 ottelua, joissa hän teki viisi maalia ja antoi kuusi maalisyöttöä. Hänet valittiin myös Captain's Ball -gaalassa vuoden poikapelaajaksi. Kauden 2023 Liimatta aloitti myös AC Oulussa, jossa hän ehti onnistua neljästi maalinteossa ja antaa kolme maalisyöttöä 16 ottelussa. Heinäkuun lopulla 2023 Liimatta siirtyi Portugalin pääsarjassa Primeira Ligassa pelaavaan Famalicãoon nelivuotisella sopimuksella. AC Oulun Liimatasta saama siirtokorvaus oli kuusinumeroinen. Liimatta debytoi Famalicãon paidassa heti Primeira Ligan avauskierroksella Bragaa vastaan 11. elokuuta 2023. == Maajoukkue == Liimatta on edustanut Suomea useissa eri poikamaajoukkueissa. Alle 21-vuotiaiden maajoukkueessa Liimatta debytoi vain 18-vuotiaana maaliskuussa 2023. == Lähteet == Luokka:Vuonna 2004 syntyneet Luokka:Elävät henkilöt Luokka:Suomalaiset jalkapalloilijat
Saulces-Monclin

Saulces-Monclin on kunta Pohjois-Ranskassa Ardennesin departementissa Grand Estin alueella. Se sijaitsee noin 16 kilometriä Rethelin kaupungista koilliseen. Kunnan nähtävyys on villisikaveistos Woinic, joka on myös Ardennien tunnus. Suurikokoinen veistos on tehty metallista hitsaamalla. Se on 10 metriä korkea ja 14 metriä pitkä. Veistoksen tekijä Eric Sléziak aloitti sen tekemisen 1. tammikuuta 1983, ja se valmistui 11 vuotta myöhemmin. Tekemiseen kului 12 000 työtuntia. ==Lähteet== ==Aiheesta muualla== Luokka:Ardennesin kunnat
Moomin Characters

Moomin Characters Oy Ltd on suomalainen osakeyhtiö, joka harjoittaa Tove Janssonien luomien muumihahmojen käyttöoikeuksien hallintaa ja lisensointia. Yhtiön kotipaikka on Helsinki. Sen perustivat Tove ja Lars Jansson 25. maaliskuuta 1977. == Historia == Yhtiö perustettiin Tove Janssonin 15. maaliskuuta 1958 perustaman toiminimen, Moomin Characters, Tove och Lars Jansson, jatkajaksi. == Toiminta == Moomin Characters omistaa ja hallinnoi kaikkia muumihahmojen käyttöoikeuksia. Yhtiön toiminta kattaa muun muassa oikeudet muumihahmojen käyttöön erilaisissa tuotteissa, elokuvissa, tv- sarjoissa ja muissa muumiaiheisissa julkaisuissa. Yhtiön tavoitteena on varmistaa, että muumihahmot ja niiden käyttö ovat sopusoinnussa Tove Janssonin taiteellisen perinnön kanssa. == Taloudellinen tilanne == Moomin Charactersin liikevaihto vuonna 2022 oli 21,839 miljoonaa euroa, ja tilikauden tulos oli 5,81 miljoonaa euroa. == Johto == Yhtiön toimitusjohtajana toimii Roleff Erik Kråkström. Sophia Jansson, joka on Lars Janssonin tytär ja Tove Janssonin veljentytär, on yhtiön pääosakas ja taiteellinen johtaja. Hänellä on keskeinen rooli yhtiön päätöksenteossa ja hän valvoo, että muumihahmojen käyttö on linjassa Tove Janssonin taiteellisen vision kanssa. == Lähteet == == Aiheesta muualla == * Yhtiön kotisivut Luokka:Muumit Luokka:Suomalaiset yritykset Luokka:Helsinkiläiset yritykset
Arvoitus (kirjasarja)

Arvoitus (engl. The Barney Mysteries) on englantilaisen Enid Blytonin nuortenkirjasarja. ==Kirjat== * Aution kartanon arvoitus (The Rocking­down Mystery, 1949) * Kiertävän tivolin arvoitus (The Rilloby Fair Mystery, 1950) * Kello­tornin arvoitus (The Ring O’Bells Mystery, 1951) * Salaisen sataman arvoitus (The Rubadub Mystery, 1952) * Lumisen laakson arvoitus (The Rat-a-Tat Mystery, 1956) * Vanhan maja­talon arvoitus (The Raga­muffin Mystery, 1959) Luokka:Enid Blyton Luokka:Nuortenkirjasarjat
Schönborn (suku)

Schönborn on saksalainen aatelissuku Nassausta, josta tuli valtakunnanvapaaherrallinen vuonna 1663 ja valtakunnankreivillinen vuonna 1701 ja joka mediatisoitiin vuonna 1806. Suvussa on kolme haaraa Saksassa ja Itävallassa.Nordisk familjebok / Uggleupplagan. 24. Ryssläder - Sekretär Suvun jäsenistä monet ovat olleet katolisia piispoja:Meyers KonversationslexikonCatholic Encyclopedia ==Katso myös== * Palais Schönborn- Batthyány * Christoph Schönborn ==Lähteet== Luokka:Saksalaiset aatelissuvut Luokka:Itävallan aateli Luokka:Hallitsijasuvut
Haluatko ostaa vokaalin

Haluatko ostaa vokaalin on Jope Ruonansuun vuonna 1993 levyttämä huumorimusiikkia sisältävä kappale. Kappaleen on säveltänyt ja sanoittanut Jope Ruonansuu. Kappale julkaistiin Ruonansuun vuonna 1993 julkaistulla studioalbumilla Politiikkaa ja erotiikkaa. Lisäksi kappale on julkaistu Ruonansuun useimmilla kokoelma-albumeilla, kuten esimerkiksi Naurettava 90-luku. ==Kappaleen taustaa ja sanoituksista== Kappaleen aiheena on televisiossa esitetty visailuohjelma Onnenpyörä. Kappaleen levytysvuonna 1993 televisiokanava MTV3 alkoi esittämään Onnenpyörää. Ohjelmaa juonsi kevätkaudella 1993 Kim Floor. Ruonansuun levyttämä kappale alkaa hänen imitoiman Mauno Koiviston speakilla, jossa hän esittelee perustamansa presidentinlinnan ilotalon pelisalia. Samaisessa speakissa hän mainitsee myös Kim Floorin, kuvailen häntä "sukkelaksi" ja "loistavaksi juontajaksi", ja että Koivisto itse on katsonut televisiosta Onnenpyörää. Speakin jälkeen varsinainen kappale alkaa, jossa Ruonansuu laulaa imitoiden Kim Flooria. Kappaleen sanoissa mainitaan useasti hokema "Haluatko ostaa vokaalin?". Lisäksi kappaleen sanoissa on muun muassa lainauksia Kim Floorin juonnoissa käyttämistä lausahduksista, joista osa on parodiaa. Ruonansuun kertoman mukaan Kim Floor loukkaantui kappaleesta.Elokuu 2002 lähetetty MTV3 Chat-ohjelma, jossa Jope Ruonansuu vieraana. Kim Floor esiintyi 17. syyskuuta 1993 esitetyssä MTV3-kanavan ohjelmassa Frank Pappa Show, jossa hän itse esitti kyseisen kappaleen. ==Muuta== Turo's Hevi Gee levytti vuonna 1999 kappaleesta oman version nimellä "Haluatko nostaa fyrkkaa". ==Lähteet== Luokka:Jope Ruonansuun kappaleet Luokka:Vuoden 1993 kappaleet Luokka:Huumorikappaleet
Maria Carole

Maria Carole (s. 6. tammikuuta 1983 Varkaus) on suomalainen, Ranskassa asuva fantasiakirjailija. Hänen esikoisromaaninsa Tulen tyttäriä julkaistiin Osuuskumman kustantamana syksyllä 2014 ja oli Kuvastaja-palkintoehdokkaana 2015. Vuonna 2019 julkaistu Sinisen talon noita on Tulen tyttärien itsenäinen jatko-osa. == Teokset == * Tulen tyttäriä. Tampere: Osuuskumma, 2014. ISBN 9789526642260. * Sinisen talon noita. Tampere: Osuuskumma, 2019. ISBN 978-952-7215-80-7. * Kumma kirjoitusopas. Tampere: Osuuskumma, 2022. ISBN 9789527382271. == Lähteet == Luokka:Elävät henkilöt Luokka:Vuonna 1983 syntyneet Luokka:Suomalaiset fantasiakirjailijat
Muenken oireyhtymä

Muenken oireyhtymä on FGFR3-geenin mutaatiosta johtuva oireyhtymä, johon yleensä liittyy kallon saumojen ennenaikainen luutuminen sikiöaikana eli kraniosynostoosi. Pieni osa tapauksista on kuitenkin oireettomia tai lähes oireettomia ja oireiden vaikeusasteessa on muutenkin huomattavia eroja, koska mutaation penetranssi vaihtelee yksilöllisesti. Muenken oireyhtymän aiheuttavan geenivirheen periytymistapa on autosomin kautta vallitseva, mutta oireisto voi johtua myös satunnaisesta de novo -mutaatiosta.Johanna Rintahaka, Muenken oireyhtymä Tukiliitto 27.10.2022, viitattu 29.6.2023 Kun Muenken oireyhtymään liittyy kraniosynostoosi, yleisiä oireita ovat hydrokefalia, kallon sisäisen paineen kasvu, kuulovamma ja poikkeavasti muotoutuneet keskikasvot. Noin 15 %:lla Muenken oireyhtymää sairastavista on yhteenluutuminen kuitenkin ollut normaalia. Näistäkin henkilöistä osalla saattaa olla makrokefalia. Kraniosynostoosin aiheuttavista Muenken oireyhtymätapauksista lähes 60 prosenttia näkyy keskikasvojen vajaakehittyneisyytenä. Silmät sijaitsevat tällöin etäällä toisistaan. Tällöin puolilla ovat silmäluomiraot alaspäin suuntautuneet ja neljänneksellä ilmenee ptoosi. Yleensä yhteenluutuminen koskee otsansuuntaisen kallon saumoja. Niiden molemminpuolinen yhteenluutuminen aiheuttaa brakykefaliaa eli lyhytpäisyyttä ja turribrakykefaliaa eli tornikalloisuutta. Jos otsansuuntaisen kallon saumojen luutuminen ilmenee yksipuoleisena, ovat kasvot ja kallo epäsymmetriset. Kallon saumat voivat kuitenkin olla yhteenluutuneita myös muutoin kuin otsansuuntaisesti. Kuulovammaisuutta esiintyy useimmilla Muenken oireyhtymästä kärsivistä. Sen vaikeusaste on yksilöllisesti vaihteleva. Muita Muenken oireyhtymään joskus liittyviä piirteitä ovat suu- ja huulihalkiot, toistuvat korvatulehdukset, raajojen lieväasteiset poikkeavuudet, ranteen ja nilkan luiden fuusioituminen, psykomotorinen kehitysviive (n. 33 %:lla), epilepsia, lievä kehitysvamma ja käytöshäiriöt. Muenken oireyhtymästä on arvioitu kärsivän yhden 30 000:sta vastasyntyneestä. Kliinisen kuvan vaihtelevuuden johdosta diagnosoinnin kannalta oleellisinta on taudin aiheuttavan geenimuutoksen toteaminen. Varsinkin 3–6 kuukauden ikäisillä vauvoilla kallon muotoa voidaan pyrkiä korjaamaan kirurgisesti. Muenken oireyhtymän ei ole katsottu heikentävän elinajanodotetta. Ensimmäisen kuvauksen oireyhtymästä laati Maximilian Muenke vuonna 1997. == Lähteet == Luokka:Oireyhtymät Luokka:Perinnölliset sairaudet
3M-oireyhtymä

3M-oireyhtymä on geneettinen oireyhtymä, joka johtaa lyhytkasvuisuuteen sekä luuston ja kasvojen poikkeavuuksiin.Johanna Rintahaka, 3M-oireyhtymä Tukiliitto 13.10.2021, viitattu 29.6.2023 3M-oireyhtymään liittyvät kasvonpiirteet korostuvat erityisesti nuorella iällä. Kalloa on kuvattu dolikokefaaliseksi eli pitkänomaiseksi ja kapeaksi. Kasvot ovat usein kolmiomaiset, keskikasvot vajaakehittyneet ja posket matalalle sijoittuvat. Kasvoissa usein korostuvat otsa, suu sekä huulet, ja korvien suurikokoisuus on tyypillistä. Leuan terävyyttä sekä purentavikoja voi esiintyä, ja joskus kaula on erityisen lyhyt. Selän yläosassa epäkäslihas voi korostua ja lapaluu olla poikkeava. Hartioita on kuvattu neliömäisiksi. Kipuja voi ilmetä notkoselän johdosta. Mahdollisiin rintakehän poikkeavuuksiin kuuluvat kuopparinta ja harjurinta. Yleensä 3M-oireyhtymään liittyy alhainen syntymäpaino. Tämä voi muun pienikokoisuuden sekä kasvojen ja luuston poikkeavuuksien ohella tehdä 3M-oireyhtymästä jo vastasyntyneellä havaittavan. 3M-oireyhtymä on kuitenkin hyvin harvinainen ja alidiagnosoituna pidetty. Lapsuusiässä 3M-oireyhtymästä kärsivillä kantapäät usein korostuvat. Myös nivelten yliliikkuvuutta esiintyy. Osalla miespuolisista potilaista esiintyy hedelmättömyyttä ja piilokiveksisyyttä, mutta naispuolisilla potilailla munasarjat ovat normaalisti toimivat. 3M-oireyhtymästä kärsivät aikuiset ovat usein 120–130-senttimetrisiä. Yleensä 3M-oireyhtymä ei vaikuta ihmisen älykkyystasoon. Myös elinajanodote on hyvä. Toisinaan 3M-oireyhtymä aiheuttaa vain vähäisiä oireita. Erotusdiagnostiikassa saatetaan huomioida esimerkiksi Silver–Russellin oireyhtymä, Dubowitzin oireyhtymä, mulibrey-nanismi ja fetaalialkoholioireyhtymä. 3M-oireyhtymää aiheuttavat mutaatiot geeneissä CUL7 (n. 67 % tapauksista), OBSL (n. 28 % tapauksista) ja CCDC8 (n. 5 % tapauksista), minkä lisäksi muillakin geeneillä voi olla osuutta oireyhtymän kehittymiseen. 3M-oireyhtymän periytymistapa on autosomissa peittyvä. Hoitomahdollisuuksien joukossa ovat kasvuhormoni ja tarvittaessa kirurgiset toimenpiteet. 3M-oireyhtymän kuvasivat ensimmäisinä vuonna 1975 J. D. Miller, V. A. McKusick ja P. Malvaux, joiden sukunimien yhteiseen alkukirjaimeen 3M viittaa. == Lähteet == Luokka:Oireyhtymät Luokka:Perinnölliset sairaudet
Norsunluurannikon ralli 1990

Norsunluurannikon ralli 1990 (viralliselta nimeltään 22. Rallye Cote d'Ivoire) oli rallin maailmanmestaruussarjan kilpailu kaudella 1990. Kilpailu järjestettiin 28. lokakuuta - 1\. marraskuuta 1990. Kilpailu oli kauden toiseksi viimeinen ja se järjestettiin avoimilla tieosuuksilla, joilla oli 86 tarkastuspistettä. Kilpailun kokonaispituus oli . Kilpailu kuului vain kuljettajien mestaruussarjaan (ei valmistajien mestaruussarjaan). Kilpailuun lähti 32 autokuntaa, joista 14 pääsi maaliin. Kuljettajien mestaruudesta kävivät kilpailua Carlos Sainz ja Juha Kankkunen, mutta Sanremon kilpailun jälkeen mestaruus ratkesi Sainzin hyväksi ja mestaruudesta kilpailleet Lancia ja Toyota eivät tuoneet autojaan Norsunluurannikon kilpailuun. Kilpailun ajanotto oli minuuteissa eikä sekunneissa kuten joskus aikaisemmin oli. Kilpailun lähtö ja maali olivat Abidjanissa. Kenjiro Shinozuka oli alussa johdossa mutta joutui keskeyttämään ja johtoon siirtyi Tauziac. Erääseen tarkastuspisteeseen johti kaksi reittiä ja tarkastuspisteen sijainti oli merkitty virheellisesti. Tauziac ajoi pidempää reittiä, mutta Stohl otti lyhyemmän ja joutui palaamaan taaksepäin, jolloin hän menetti aikaa 40 minuuttia ja mahdollisuuden kilpailla voitosta. Tarkastuspistettä siirrettiin kun virhe huomattiin muutaman auton jälkeen. == Tulokset == Sija Kuljettaja Kartanlukija Auto Aika Ero 1 Patrick Tauziac Claude Papin Mitsubishi Galant VR-4 4:54.0 0.0 2\. Rudolf Stohl Ernst Röhringer Audi 90 quattro 5:56.0 +1:02.0 3\. Alain Oreille Michel Roissard Renault 5 GT Turbo 6:52.0 +1:58.0 4\. Alain Ambrosino Daniel le Saux Nissan March Turbo 8:09.0 +3:15.0 5\. Patrice Servant David Charbonnel Toyota Corolla 8:25.0 +3:31.0 6\. Michel Molinié Patrice Lemarie Toyota Corolla 9:35.0 +4:41.0 7\. Jean-Philippe Bernier Yves Malus Toyota Corolla 10:35.0 +5:41.0 8\. Viviane Evina Natalie Chastagnol Toyota Corolla 11:27.0 +6:33.0 9\. Jean-Michel Dionneau Thierry Brion Toyota Celica GT-Four 11:53.0 +6:59.0 10\. Adolphe Choteau Jean-Pierre Claverie Toyota Corolla 12:42.0 +7:48.0 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1990 Luokka:Norsunluurannikon ralli
Hanna Morre

Hanna Morre on Kangasniemellä asuva kirjailija ja freelancer- kustannustoimittaja. Hän on opiskellut Helsingin yliopistossa pääaineenaan kotimaista kirjallisuutta, sivuaineina yleistä kirjallisuustiedettä, folkloristiikkaa ja suomen kieltä. Keväällä 2014 häneltä ilmestyi tietokirja Mitä kummaa – opas kotimaiseen spekulatiiviseen fiktioon. Kirjan julkaisi Avain-kustannus. Vuonna 2016 ilmestyi esikoisromaani Tuonen tahto, kustantajana Osuuskumma.Kirjasampo: Tuonen tahto Viitattu 26.7.2023. Nysalor- kustannuksen julkaisema chicklit-fantasiaromaani Vastatuulen lohikäärme ilmestyi 2022.Kirjasampo: Vastatuulen lohikäärme Viitattu 26.7.2023. ==Lähteet== ==Aiheesta muualla== * Kotisivut (Morrenmaailma.fi) * Kiiltomato.net arvostelu kirjasta Tuonen tahto Luokka:Suomalaiset kirjailijat Luokka:Syntymävuosi puuttuu Luokka:Elävät henkilöt
Pfeifferin oireyhtymä

Pfeifferin oireyhtymä on geneettinen oireyhtymä. Sen piirteisiin kuuluvat kraniosynostoosi (kallon saumojen ennenaikainen luutuminen), kasvonpiirteiden poikkeavuudet sekä sormien ja varpaiden poikkeavuudet, jotka korostuvat peukaloissa ja isovarpaissa. Pfeifferin oireyhtymä jaotellaan kolmeen tyyppiin, joista tyyppi 1 on lievempioireinen kuin tyypit 2 ja 3. Oireyhtymää aiheuttavat FGFR2-geenin ja joskus FGFR1-geenin mutaatiot. FGFR1-geenin mutaatiot aiheuttavat vain tyypin 1 Pfeifferin oireyhtymää. Tyypit 2 ja 3 syntyvät aina uusien mutaatioiden seurauksena. Yleensä myös tyypin 1 Pfeifferin oireyhtymä johtuu uudesta mutaatiosta, mutta siihen liittyy lisäksi vallitseva periytymistapa. Aina Pfeifferin oireyhtymän taustalla olevaa geenivirhettä ei löydetä.Helena Kääriäinen, Pfeifferin oireyhtymä Tukiliitto 15.3.2021, viitattu 29.6.2023 Tyypin 1 Pfeifferin oireyhtymässä kallo on jäänyt etu-takasuunnassa normaalia lyhyemmäksi eli brakykefaaliseksi. Tämän seurauksena yläleuka on suhteellinen pieni ja alaleuka on ulompana (prognatismi). Lisäksi silmillä on toisistaan etäinen sijainti (hypertelorismi). Sormet saattavat jäädä suhteellisen lyhyiksi. Peukalot ja isovarpaat voivat olla leveät ja usein virheasentoon kääntyneet. Tyypin 1 Pfeifferin oireyhtymällä ei ole vaikutusta ihmisen älykkyyteen. Tyypin 2 ja 3 Pfeifferin oireyhtymissä kasvonpiirteiden poikkeavuudet ovat merkittäviä. Yläleuka ja poskiluiden seutu ovat heikosti kehittyneet, korvat matalalla. Lisäksi näihin tautimuotoihin liittyy proptoosi eli silmämunan työntyminen ulos. Nenä on tyypillisesti pieni ja nenänielun aukossa voi olla ahtauma. Tyypin 2 kallonpiirteisiin kuuluu apilanlehteä muistuttava muoto. Samassa yhteydessä voi ilmetä hydrokefalus. Joskus näissä vaikeammissa tautimuodoissa esiintyy kuulon ongelmia ja karsastusta. Kyynärnivel on usein jäykistynyt. Henkitorvessa voi olla poikkeava rustorakenne. Henkitorven rakennepoikkeama ja hengitysteiden ahtaumat voivat olla henkeä uhkaavia. Potilailla voi myös ilmetä vaikeita kehityksen ongelmia ja epilepsia. Pfeifferin oireyhtymän eri muotoja yhteensä on arvioitu esiintyvän noin yhdellä 100 000:sta vastasyntyneestä. Rudolf Arthur Pfeiffer kuvasi Pfeifferin oireyhtymän ensimmäisenä 1960-luvulla. Hoidossa voidaan käyttää erilaisia leikkauksia, joilla ei kuitenkaan voida kokonaan korjata oireyhtymästä johtuvia poikkeavia kasvonpiirteitä. == Lähteet == Luokka:Oireyhtymät Luokka:Perinnölliset sairaudet
Anitra Steen

Anitra Steen (s. 1949) on ruotsalainen virkamies, joka on urallaan toiminut muun muassa Skatteverketin johtajana 1996–1999 ja Systembolagetin johtajana vuosina 1999–2009. Hän meni vuonna 2003 naimisiin pääministeri Göran Perssonin kanssa. ==Lähteet== ==Aiheesta muualla== Luokka:Ruotsalaiset virkamiehet Luokka:Vuonna 1949 syntyneet Luokka:Elävät henkilöt
Dronningens gate

Dronningens gate on Oslon ydinkeskustassa sijaitseva katu, joka ulottuu Grev Wedels plassilta Storgatalle. Sen alkuperäinen nimi oli Strandgaden, mutta maantäytön vuoksi se ei enää sijaitse rannalla. Noin vuodesta 1670 katua kutsuttiin Lille Voldportsgadelle, koska yksi kaupungin porteista sijaitsi sen varrella. Nykyinen nimi on 1700-luvulta. ==Kuvia== Christiania Bygaard dronningensgt 3 revierstredet IMG 0758.JPG|Dronningens gate 3: Liettuan suurlähetystö. Garmanngaarden Oslo.jpg|Dronningens gaten ja Rådhusgatan kulmatalo, Garmanngården, toimi vuosina 1734–1843 kaupungintalona. Sen vanhimmat osat ovat peräisin 1620-luvulta. Dronningens gate 13 II.jpg|Dronningens gate 13: tässä talossa toimi 1820–1870-luvuilla kaupungin suurin hotelli, Hotel du Nord. Nykyisin Riksantikvarenin eli muinaismuistoviraston käytössä. Hovedpostkontoret Oslo.jpg|Dronningens gate 15: Oslon postitalo Dronningens gate 16 I.jpg|Dronningens gate 16: Filmens hus, jossa toimii muun muassa Norjan elokuvainstituutti. Dronningens gate 19 I.jpg|Dronningens gate 19: Fønix-gården (Reidar Arnesen, 1923) Basareneforside.JPG|Dronningens gate 27: Basaari (Christian H. Grosch, 1859) ==Lähteet== ==Aiheesta muualla== Luokka:Oslon kadut
Birgit Dressel

Birgit Dressel (4. toukokuuta 1960 Bremen – 10. huhtikuuta 1987 Mainz) oli saksalainen seitsenottelija. Dressel voitti seitsenottelussa Saksan mestaruuden vuonna 1986. Saman vuoden EM-kilpailuissa hän sijoittui neljänneksi. Los Angelesin olympialaisissa 1984 hän sijoittui yhdeksänneksi. Universiadeissa hän sijoittui neljänneksi vuonna 1983, viidenneksi 1985 ja yhdeksänneksi 1981. Dressel kuoli 10. huhtikuuta 1987. Ennen kuolemaansa hän oli parin päivän ajan kärsinyt suurista kivuista lannenikamien alueella. Tämän vuoksi hänelle oli annettu suuria määriä kipulääkkeitä ja rauhoittavia lääkkeitä. Lopulta hän hakeutui sairaalaan, jossa kuoli samana iltana. Syyttäjälle laaditun oikeuslääketieteellisen lausunnon mukaan Dressel kuoli lääkeaineiden aiheuttamaan allergiseen sokkiin. Reaktion aiheuttanut aine ei kuitenkaan selvinnyt. Lausunnon mukaan Dressel oli käyttänyt viime aikoina ennen kuolemaansa kaikkiaan noin sataa erilaista lääkeainetta, mukana luvussa muun muassa vitamiineja mutta myös vahvoja kipulääkkeitä ja antibiootteja sekä Megagrisevit- ja Stromba-nimiset anaboliset steroidit. == Henkilökohtaiset ennätykset == * 200 metrin juoksu: 24,68 (1986) * 800 metrin juoksu: 2.14,02 (1986) * 100 metrin aitajuoksu: 13,56 (1986) * Korkeushyppy: 192 (1986) * Pituushyppy: 628 (1986) * Kuulantyöntö: 14,12 (1986) * Keihäänheitto: 45,70 (1986) * Seitsenottelu: 6487 (1986) ==Lähteet== Luokka:Saksalaiset yleisurheilun moniottelijat Luokka:Vuonna 1960 syntyneet Luokka:Vuonna 1987 kuolleet
Erkki Norvio

Erkki Viljo Kaarlo Norvio (s. 6. joulukuuta 1945 Kemijärvi) on suomalainen diplomi-insinööri, ekonomi ja eläköitynyt yritysjohtaja, joka on saanut kauppaneuvoksen arvonimen. Viitattu 29.6.2023. Norvio syntyi majuri Olavi Norvion ja työnvälittäjä Suoma Kauppilan perheeseen. Hänen puolisonsa 1966–1978 oli työhönottaja Marja-Leena Hakala ja 1989–1999 lääkäri Leena Välisalmi. Norvio tuli ylioppilaaksi Kemijärven yhteislyseosta 1966 ja valmistui diplomi-insinööriksi Teknillisen korkeakoulun rakennusinsinööriosastolta 1970 ja ekonomiksi Helsingin kauppakorkeakoulusta 1974. Hän oli Kulutusosuuskuntien Keskusliiton insinööriosaston rakennesuunnittelija 1969–1972, Paraisten Kalkki Oy:n, vuodesta 1979 Oy Partek Ab, betonitehtaiden tuotantopäällikkö 1972–1974, valmisbetoniosaston osastopäällikkö 1974–1979, elementtitehtaiden tuotelinjapäällikkö 1979–1982 ja kateaineteollisuuden apulaisjohtaja 1982–1984. A-Rakennusmies Oy:n, vuodesta 2001 Ramirent Oyj, varatoimitusjohtaja Norvio oli 1984–1985, toimitusjohtaja 1986–2005 ja sen jälkeen vielä hallituksen jäsen. Hän oli 2015 perustamassa myös toista rakennusalan kone- ja laitevuokrausyritystä, Rentaa, joidenkin muiden entisten Ramirent-yhtiön henkilöiden kanssa. Norviolla on ollut myös monia rakennusalan ja muita asiantuntija- ja luottamustehtäviä. Kauppaneuvoksen arvonimen hän sai 2005. == Lähteet == Luokka:Suomalaiset yritysjohtajat Luokka:Suomalaiset insinöörit Luokka:Kauppaneuvokset Luokka:Vuonna 1945 syntyneet Luokka:Elävät henkilöt
Salme Paasilinna

Salme Aulikki Paasilinna (28. toukokuuta 1933 Petsamo – 11. lokakuuta 2006 Helsinki) oli suomalainen näyttelijä. Paasilinnalla oli useita kiinnityksiä 1957–1968, minkä jälkeen hän työskenteli vapaana taiteilijana. Hänen teatteriroolejaan oli muun muassa Niskavuoren Heta. == Ura == Salme Paasilinnan vanhemmat olivat Väinö Paasilinna (ent. Gullstén) ja Hilda Maria (Maija o.s. Niva). Salme Paasilinna oli mukana Lapin ilta -kiertueella 1953–1955. Vuosina 1957–1964 hän työskenteli näyttelijäharjoittelijana ja eräissä muissa tehtävissä Kemin kaupunginteatterissa. Myöhemmin 1960-luvulla hänellä oli kolme lyhyttä näyttelijänkiinnitystä: Kajaanin kaupunginteatteri 1965–1965, Joensuun kaupunginteatteri 1965–1967 ja Studioteatteri 1968, kunnes hän 1969 aloitti pitkän rupeamansa vapaana taiteilijana. Paasilinnan rooleja olivat muun muassa nimiosa draamassa Niskavuoren Heta ja rouva Varavaara komediassa Kuriton sukupolvi sekä Varvara (Ukonilma), Katrin (Lemmen oppituoli) ja Juanita (Laulu valkoiselle miehelle). Paasilinna näytteli teatteriroolien ohella sivuosia muutamassa elokuvassa (Aika hyvä ihmiseksi, Ulvova mylläri, Kolme miestä, Uppo-Nalle). Lisäksi hänellä oli erilaisia televisiotehtäviä vuodesta 1974. == Lähteet == * === Viitteet === Luokka:Suomalaiset näyttelijät Luokka:Vuonna 1933 syntyneet Luokka:Vuonna 2006 kuolleet
Miesten Superpesiksen kausi 1999

Superpesiksen kausi 1999 oli Suomen pesäpallon pääsarjan Superpesiksen 10. kausi. == Runkosarja == ==Pudotuspelit== ===Turnauspuu=== == Lopulliset sijoitukset == Sija Joukkue Kiteen Pallo -90 Hyvinkään Tahko Jyväskylän Kiri 4\. Pattijoen Urheilijat 5\. Sotkamon Jymy 6\. Koskenkorvan Urheilijat 7\. Oulun Lippo 8\. Kankaanpään Maila 9\. Alajärven Ankkurit 10\. Seinäjoen Maila- Jussit 11\. Ulvilan Pesä-Veikot 12\. Haminan Palloilijat 13\. Kouvolan Pallonlyöjät == Lähteet == * Pesis.fi − Miesten Superpesis 1999 === Viitteet === Luokka:Pesäpallon SM-sarjakaudet Luokka:Vuoden 1999 pesäpallo
Ksylenoli

Ksylenoli eli dimetyylifenoli voi viitata johonkin seuraavasta kuudesta isomeerisesta yhdisteestä tai niiden seokseen: * 2,3-ksylenoli eli 2,3-dimetyylifenoli * 2,4-ksylenoli eli 2,4-dimetyylifenoli * 2,5-ksylenoli eli 2,5-dimetyylifenoli * 2,6-ksylenoli eli 2,6-dimetyylifenoli * 3,4-ksylenoli eli 3,4-dimetyylifenoli * 3,5-ksylenoli eli 3,5-dimetyylifenoli
Meripuisto (Helsinki)

Meripuisto () on 2,27 hehtaarin kokoinen puisto Ullanlinnan kaupunginosassa Helsingin eteläisessä kantakaupungissa, Merikadun ja Merisataman välissä. Se on noin 500 metriä pitkä mutta leveimmilläänkin alle 100 metrin levyinen. Puiston ja meren välissä on myös Merisatamanranta-niminen katu. Itä- länsisuunnassa puisto ulottuu Neitsytpolulta, joka erottaa sen Kaivopuistosta, Wecksellintielle. Puisto jakautuu avaraan puistotilaan ja toiminnallisiin alueisiin. Suuri osa siitä on avointa nurmikkoa. Puisto on ollut olemassa nykyisessä laajuudessaan vasta 2000-luvun ensikymmeneltä lähtien. Sitä ennen alue on ollut suurelta osin ratapihana. == Historia == Nykyisen puiston itäosaan kaavoitettiin vuonna 1887 tori, jonka nimenä oli Meritori (ruots. alkujaan Hafstorget, myöhemmin Havstorget). Nykyään sama nimi on ranta- alueella Merisatamanrannan ja Ehrenströmintien risteyksen eteläpuolella sijaitsevalla pienellä pyöreällä aukiolla. Alueen halki kulki vuonna 1894 valmistunut Helsingin satamarata, johon liittyvä ratapiha myöhemmin täytti suurimman osan nykyisestä puistoalueesta. Rata purettiin vuonna 2008, minkä jälkeen alue vaati vielä maankunnostustoimenpiteitä. Merikadun itäpään ja satamaradan väliin nykyiselle puistoalueelle rakennettiin 1960-luvun alussa Esson huoltoasema, joka pysyi siellä 1990-luvun lopulle saakka. Bensiinin myynti alueella oli aloitettu pienemmässä rakennuksessa jo vuonna 1935. Huoltoaseman länsipuolella alueen Merikadun puoleisessa reunassa pienellä kukkulalla kuitenkin oli jo ennestään pieni Fredrik Stjernvallin puisto. Se oli saanut nimensä vuonna 1956 maaherra Fredrik Stjernvallin (1767–1815) mukaan, joka innokkaasti ajoi Helsingin saamista Suomen pääkaupungiksi. Alueella on ollut myös veneiden talvisäilytystä. == Katso myös == * Eiranranta == Lähteet == ==Aiheesta muualla== * Meripuisto Helsingin karttapalvelun ortoilmakuvassa Luokka:Helsingin puistot Luokka:Ullanlinna
Meripuisto

Meripuisto voi viitata: * Meripuisto, puisto Helsingissä * Meripuisto, puisto Kemissä * Meripuisto, puisto Kokkolassa * Katariinan meripuisto, puisto Kotkassa
Täysrenessanssi

Täysrenessanssi oli kuvataiteen ja arkkitehtuurin tyylisuunta, joka vaikutti 1500-luvun alussa. Siinä missä varhaisrenessanssin aikana Firenze oli ollut kulttuurin keskus, täysrenessanssin aikana Roomasta tuli kulttuurin tärkein keskittymä. Venetsiasta tuli toinen merkittävä kulttuurikeskittymä. Täysrenessanssin kuvataiteessa pyrittiin esittämään entistä enemmän henkisiä teemoja, ja tieteelliset näkökohdat tehtiin entistä näkyvämmiksi. Kuvataiteen aiheissa oli vielä jonkin verran uskonnollisia aiheita, mutta entistä enemmän myös maallisia ja mytologisia aiheita. Ääriviivojen näkymisen merkitys väheni, ja kuvataiteessa näkyivät tietynlaiset valohämytekniikat. Tämän vuoksi taiteessa näkyi värien sekoittumista pehmeästi ja valon ja varjon vaihtelua vähitellen. Täysrenessanssin aikana taiteeseen tuli mukaan kolmiosommitelma. Tänä aikakautena piirroksista tuli oma kuvataiteen lajinsa ja kirjapainon yleistyttyä graafisesta kuvituksesta tuli merkittävää. Täysrenessanssin aikaisia kuvataiteiljoita olivat muun muasssa Leonardo da Vinci, Rafael ja Michelangelo. Leonardo da Vincin taiteessa näkyivät geometriset muodot. Rafael, joka maalasi enimmäkseen muotokuvia, pyrki maalauksissaan harmoniaan. Michelangelo oli monipuolinen taiteilija, joka toimi taidemaalarina, kuvanveistäjänä, arkkitehtina ja runoilijana. Venetsialaiset taidemaalarit täysrenessanssin aikana kehittivät värien käyttöä ja ottivat oppia Alankomaista peräisin olleesta maalaustekniikasta. Venetsialaisen taidemaalauksen merkittävä kehittäjä oli Giovanni Bellini, joka korosti maalauksissaan tunnelmaa. Toinen venetsialainen täysrenessanssiajan taidemaalari oli Correggio, joka teki maalauksistaan eloisisa ja käytti epäsymmetristä sommittelutapaa. Täysrenessanssin arkkitehtuurissa tavoitteina olivat geometrinen täsmällisyys ja tasapaino. Aikakauden arkkitehtuurille oli tyypillistä, että rakennuksen keskiosa oli ympyrän, ristin tai tähden muotoinen. == Lähteet == Luokka:Renessanssi
Kill List

Kill List on vuonna 2011 ensi-iltansa saanut brittiläinen rikoskauhuelokuva, jonka on ohjannut Ben Wheatley, joka myös käsikirjoitti ja leikkasi elokuvan yhdessä vaimonsa, Amy Jumpin kanssa. Sen pääosia esittävät Neil Maskell, MyAnna Buring ja Michael Smiley. Elokuvan keskiössä on juuri Kiovasta palannut mielenterveys- ja avio-ongelmista kärsivä palkkamurhaaja, joka saa sarjan palkkamurhatehtäviä rahasummaa vastaan. Kill List sai maailmanensi-iltansa South by Southwest -tapahtumassa 12. maaliskuuta 2011. == Näyttelijät == == Lähteet == == Aiheesta muualla == * Luokka:Vuoden 2011 brittiläiset elokuvat Luokka:Brittiläiset rikoselokuvat Luokka:Brittiläiset kauhuelokuvat Luokka:Brittiläiset jännityselokuvat Luokka:Brittiläiset independent-elokuvat
2,6-ksylenoli

2,6-ksylenoli (C8H10O) eli 2,6-dimetyylifenoli on fenolijohdannaisiin kuuluva orgaaninen yhdiste ja yksi ksylenoli-isomeereistä. Yhdistettä voidaan käyttää polymeerien ja muiden yhdisteiden valmistamiseen. == Ominaisuudet, valmistus ja käyttö == Huoneenlämpötilassa 2,6-ksylenoli on valkoista kiteistä ainetta. Yhdiste liukenee hieman veteen ja runsaasti orgaanisiin liuottimiin, esimerkiksi etanoliin ja dietyylieetteriin. 2,6-ksylenoli liukenee myös emäksiin. 2,6-ksylenolia valmistetaan fenolin ja metanolin reaktiolla. Katalyyttinä käytetään metallioksideja, erityisesti alumiinioksidia. Reaktiossa muodostuu useiden yhdisteiden seos, ja 2,6-ksylenoli puhdistetaan alipainetislauksella. Tästä huolimatta tuotteen joukossa on usein p-kresolia, joka voidaan erottaa uuttamalla. Metanoliylimäärä edistää 2,6-ksylenolin muodostumista päätuotteena. 2,6-ksylenolia esiintyy kivihiilitervassa.John F. Lorenc, Gregory Lambeth & William Scheffer: "Alkylphenols", teoksessa Kirk- Othmer Encyclopedia of Chemical Technology, John Wiley & Sons, New York, 2003. Vol. 2, s. 230 : 2,6-ksylenolista valmistetaan polymeroimalla polyfenyleenioksidia. Yhdisteestä valmistetaan myös hapettumisenestoaineita, lääkkeitä, maatalouskemikaaleja, desinfiointiaineita ja 2,6-ksylidiiniä. == Lähteet == Luokka:Fenolit Luokka:Ympäristömyrkyt
Kyllä isä osaa -elokuva

Kyllä isä osaa -elokuva on suomalainen Panu Raipian ohjaama komediaelokuva, joka tuli ensi-iltaan maaliskuussa 2024. Raipia on ohjannut samannimisestä sarjasta aikaisemmin myös näytelmän. Elokuva perustuu vuosina 1994–1995 Yle TV2:lla esitettyyn Kyllä isä osaa -tv-sarjaan. Elokuvan pääosissa näyttelevät jo tv-sarjasta tutut Tom Lindholm, Tuija Ernamo, Maiju Jokinen ja Jarno Jokinen. Elokuvan ovat käsikirjoittaneet Outi Keskevaari ja Pekka Lepikkö. Lepikkö käsikirjoitti ja ohjasi alkuperäisen televisiosarjan. Tuotantoyhtiönä toimii Janne Katajan Hihhihhii Oy ja osatuottajana Tampereen Komediateatteri Oy. Levityksestä vastaa Nelonen Media. Elokuvassa perheen lapset ovat kasvaneet keski-ikään ja vanhemmat ovat eläkeiässä, mutta heidän omintakeisessa dynamiikassaan, persoonissaan ja pinttyneissä tavoissaan juuri mikään ei ole muuttunut. Elokuvasta tehdään toinen osa, joka tapahtuu talvella Lapissa. Siinä esiintyvät pääosissa samat näyttelijät kuin ykkösessäkin ja sen ohjaa Lauri Nurkse. Elokuva saa ensi-iltansa vuonna 2025. == Synopsis == Eläkeiässä olevat vanhemmat ovat aikeissa muuttaa Espanjaan – heti kun isä vain saa kerrotuksi työnantajalleen, että lopettaa taksikuskin hommat. Isän suunnitelmat mullistuvat kuitenkin kertaheitolla, kun isäntä hankkii taksifirmaansa uuden kulkupelin, luksusluokan Mersun kaikilla herkuilla. == Rooleissa == Lähde: == Vastaanotto == Kyllä isä osaa -elokuva oli kuukauden ajan Suomen katsotuin elokuva. Elokuva ylitti 200 000 katsojaa toukokuussa 2024. Episodi Jouni Vikman Helsingin Sanomat Pekka Torvinen Iltalehti Juho Rissanen Ilta-Sanomat Taneli Topelius Pirkkalainen Matti Pulkkinen == Lähteet == ==Aiheesta muualla== * Kyllä isä osaa -elokuvan teaser Youtubessa. Luokka:Vuoden 2024 suomalaiset elokuvat Luokka:Suomalaiset komediaelokuvat Luokka:Televisiosarjoihin perustuvat elokuvat
Elmo Henriksson

Elmo Henriksson (s. 10. maaliskuuta 2003 Kirkkonummi) on suomalainen jalkapalloilija, pelipaikaltaan maalivahti. Hän edustaa Espanjan Segunda Divisiónissa pelaavaa Sporting Gijónia, lainalla Helsingin Jalkapalloklubista. Henriksson siirtyi Kyrkslätt IF:stä Helsingin Jalkapalloklubiin kaudeksi 2016. Hän pelasi ensimmäisen miesten sarjaottelunsa 3. marraskuuta 2020, kun HJK:n kakkosjoukkue Klubi 04 voitti Tampereen Ilveksen kakkosjoukkueen vierasottelussa 3–0.Elmo Henriksson Palloliiton Tulospalvelussa Henriksson teki kauden 2020 jälkeen HJK:n kanssa kolmevuotisen sopimuksen. Kaudella 2021 Henriksson pelasi Klubi 04:ssä 25 Ykkösen ottelua. Klubi 04 putosi kauden päätteeksi Ykkösestä. Kaudeksi 2022 HJK lainasi Henrikssonin Veikkausliigaan IFK Mariehamniin. Hän pelasi ensimmäisen pääsarjaottelunsa 2. huhtikuuta 2022, kun IFK Mariehamn pelasi kotonaan maalittoman tasapelin FC Lahtea vastaan. Henriksson pelasi kauden aikana 18 liigaottelua. Kauden 2022 jälkeen Henriksson teki HJK:n kanssa kauden 2024 loppuun asti ulottuvan jatkosopimuksen. Samalla lainasopimusta IFK Mariehamnin kanssa jatkettiin kauden 2023 loppuun asti. Henriksson debytoi HJK:n maalilla Veikkausliigassa ottelussa EIF:iä vastaan 4. toukokuuta 2024. Heinäkuussa 2024 Henriksson allekirjoitti kauden 2025 loppuun asti ulottuvan jatkosopimuksen HJK:n kanssa ja siirtyi vuoden mittaisella lainasopimuksella Espanjan Segunda Divisiónissa pelaavaan Sporting Gijóniin. Sopimuksen sisältyy myös osto-optio. Henriksson valittiin mukaan Suomen A-maajoukkueen tammikuussa 2023 Portugalissa Ruotsia ja Viroa vastaan pelaamiin harjoitusotteluihin. == Lähteet == Luokka:Suomalaiset jalkapallomaalivahdit Luokka:Vuonna 2003 syntyneet Luokka:Elävät henkilöt
Sulpicia

Sulpicia (31 eaa.– 14 jaa.) oli Augustuksen aikana elänyt roomalainen runoilija. Hänen enonsa oli merkittävä kirjallisuuden mesenaatti Marcus Valerius Messalla CorvinusMarcus Valerius Messalla Corvinus. Britannica.com.. Sulpicia oli itsenäinen ja sivistynyt nainen, joka kuvasi runoissaan avoimesti elämäänsä ja rakkauden tunteitaan. Hänen runonsa ovat mahdollisesti ainoita antiikin ajalta nykypäiviin säilyneitä naisen rakkausrunoja. Tosin häneltäkin on säilynyt vain kuusi runoa, joissa on yhteensä 40 säettä. Niissä kuvataan intohimoista rakkautta Cerinthukseksi kutsuttua miestä kohtaan. Runot ovat säilyneet Tibulluksen Elegisten runojen kolmannessa osassa (Corpus Tibullianum III 13–18). Osa tutkijoista on kyseenalaistanut Sulpician osuuden runojen kirjoittajana, koska ne ovat naisen kirjoittamaksi varsin uskallettuja. Toisen Sulpicia-nimisen runoilijan tiedetään eläneen keisari Domitianuksen aikana.ЭСБЕ/Сульпиция. Encyclopedic Dictionary of Brockhaus and Efron. Ru.wikisource. Viitattu 30.6.2023. ==Lähteet== ==Aiheesta muualla== * Sulpician runoja. The Latin Library. * Tibullus Book III. The Latin Library. Luokka:Roomalaiset runoilijat Luokka:Ensimmäisellä vuosisadalla eaa. syntyneet Luokka:Vuonna 14 kuolleet
Sven Ture Jansson

Sven Ture Jansson (15. heinäkuuta 1894 Turku – 10. marraskuuta 1942 Helsinki) oli ranskalaisen Émile Couén kehittämän itsesuggestiomenetelmän suomalainen levittäjä. Jansson kirjoitti ylioppilaaksi Turun ruotsalaisesta klassillisesta lyseosta vuonna 1915. 1920-luvulla hänellä oli Helsingissä oma vastaanotto, joka toimi muun muassa nimillä Psykoterapeuttinen Instituutti ja Klinikka sekä Helsingin Coué-instituutti. Vuonna 1926 entinen ylioppilas Jansson ja entinen lyseolainen Harry Vehmas saivat sakkotuomion laittoman lääkärintoimen harjoittamisesta. Jansson sai vielä uuden tuomion vuonna 1930. == Teokset == * ** * ** * ** – 2. p. 1933 == Lähteet == ==Aiheesta muualla== * Målet mot de två helbrägdagörarna har slutbehandlats Hufvudstadsbladet 24.3.1926 s. 5 (oikeudenkäyntiselostus) Luokka:Suomalaiset henkilöt Luokka:Uskomuslääkintään liittyvät henkilöt Luokka:Vuonna 1894 syntyneet Luokka:Vuonna 1942 kuolleet
Trisomia 16

Trisomia 16 on yleisin autosomin trisomia raskauden aikana.Abigail A. Armstrong, Stephanie L. Gaw, Lawrence D. Platt, Mosaic Trisomies 8, 9, and 16 ScienceDirect, viitattu 29.6.2023 Siinä kromosomia 16 kehittyy kolme kappaletta normaalin kahden sijasta.Miscarriage isn’t your fault — an expert explains the science PBS 6.5.2021, viitattu 29.6.2023 Jos sikiöllä esiintyy täydellinen trisomia 16, ei elävänä syntyminen ole mahdollista. Tilanteeseen liittyvien ultraäänilöydösten joukossa ovat sydämen, virtsateiden ja sukupuolielinten poikkeavuudet, keuhkojen vajaakehittyneisyys (hypoplasia), rajoittunut kasvu ja kaksisuoninen napanuora. Trisomia 16 on yleisin raskauden ensimmäisellä kolmanneksella keskenmenon aiheuttava kromosomipoikkeavuus. Jos trisomia 16 esiintyy mosaiikkimuotoisena, elävänä syntyminen on mahdollista. Harvinaisena tavattava mosaiikkitrisomia 16 tuottaa suuresti vaihtelevan fenotyypin. Joskus siinä ilmenee vain lieviä poikkeamia normaalista kehityksestä. Mahdollisten oireiden joukossa ovat kohdunsisäinen rajoittunut kasvu, epänormaali ihon pigmentaatio, kallon, kasvojen ja kehon epäsymmetrisyys, sydänviat, sukupuolielinten poikkeavuudet (kuten hypospadia ja piilokiveksisyys), skolioosi, kuulovamma, luuston epämuodostumat, kasvojen epämuodostuneisuus sekä kehitysviive.Mosaic trisomy 16 Orphanet, viitattu 29.6.2023 == Lähteet == Luokka:Kromosomipoikkeavuudet
Rodrigo Zalazar

Rodrigo Zalazar Martínez (s. 12. elokuuta 1999 Ablacete, Espanja) on uruguaylais-espanjalainen jalkapalloilija, joka edustaa saksalaisseura Schalkea ja Uruguayn maajoukkuetta keskikenttäpelaajana. Zalazar on 178 senttimetriä pitkä, hän painaa 72 kg ja on oikeajalkainen. Schalkessa hänellä on sopimus vuoden 2026 kesään asti. Schalkeen Zalazar siirtyi Frankfurtista 1,2 miljoonan euron siirtokorvauksella heinäkuussa 2022. Bundesliigassa Zalazar on pelannut 22 ottelua, joissa hän on tehnyt yhden maalin: Borussia Mönchengladbachia vastaan Tobias Mohrin syötöstä elokuussa 2022. Maajoukkueessa Zalazar debytoi kesäkuussa 2023 Nicaraguaa vastaan. Ottelussa hän teki kaksi maalia. == Saavutukset == Päivitetty 29. kesäkuuta 2023. * 2. Bundesligan mestari 2021-2022 == Muuta == Rodrigo Zalazarilla on kaksi veljeä: Kuki Zalazar (s. 1998) ja Mauro Zalazar (s. 2005). He molemmat pelaavat jalkapalloa. == Lähteet == == Aiheesta muualla == Zalazar Bundesliigan sivuilla Luokka: Uruguaylaiset jalkapalloilijat Luokka: Vuonna 1999 syntyneet Luokka:Elävät henkilöt